Diari Oficial de la Generalitat Valenciana


Sumari del DOGV 9870, del 13-06-2024 (2024/5579)

RESOLUCIÓ de 4 de juny de 2024, de la consellera d'Hisenda, Economia i Administració Pública, per la qual es proveïx, pel sistema de lliure designació, el lloc de treball anunciat en la convocatòria 78/2024, de 26 d'abril de 2024, (DOGV número 9840, de 2 de maig de 2024).
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9870

Data del DOGV
:   13-06-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/5579


Data del document
:   04-06-2024

Organisme emissor
:   Conselleria de Hacienda, Economía y Administración Pública

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Hisenda, Economia i Administració Pública

RESOLUCIÓ de 4 de juny de 2024, de la consellera d'Hisenda, Economia i Administració Pública, per la qual es proveïx, pel sistema de lliure designació, el lloc de treball anunciat en la convocatòria 78/2024, de 26 d'abril de 2024, (DOGV número 9840, de 2 de maig de 2024). [2024/5579]  
Vist l'informe preceptiu i vinculant emés per la Direcció General de Funció Pública sobre el compliment dels requisits de participació de les persones interessades, per a la provisió del lloc de treball 5700 subdirector/a general de l'IVAP, corresponent a la convocatòria 78/2024, de 26 d'abril de 2024, (DOGV número 9840, de 2 de maig de 2024), pel procediment de lliure designació, així com l'informe d'idoneïtat de la Direcció General de Funció Pública.   
De conformitat amb el que es disposa en l'article 115 de la Llei 4/2021, de 16 d'abril, de funció pública valenciana, així com en els articles 58 i següents del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i amb la competència que m'atribuïx l'article 115.1 de la Llei 4/2021, de 16 d'abril, de funció pública valenciana, resolc:  
Nomenar José Javier Cuenca Cervera, amb NRP \*\*\*3351\*\*\*, funcionari de carrera del cos superior de l'Administració A1-01, per al lloc 5700, subdirector general de l'IVAP, grup A1, classificació F A1 30 E050, sector general.  
Els motius pels quals es considera la persona idònia per a l'exercici del lloc esmentat es fonamenten en l'experiència, en la seua labor acadèmica, docent i investigadora així com la seua formació. Cal destacar la seua designació en dos ocasions anteriors com a subdirector general en l'àmbit de la Generalitat Valenciana i l'exercici de diversos llocs de treball de responsabilitat tècnica i directiva en l'administració local (municipal i provincial). S'han acreditat més de catorze anys de tasca docent com a professor universitari associat d'universitat pública en el camp de l'administració i ha publicat més d'una trentena de treballs en matèria de funció pública i gestió de recursos humans. Posseïx formació de grau, postgrau i doctorat en matèria d'administració pública. Quant a altres mèrits rellevants, posseïx diversos premis i reconeixements i ha format part de diferents grups de treball en l'Administració General de l'Estat i de la Generalitat Valenciana, tots ells dirigits a la modernització de l'administració.  
  
De conformitat amb el que es disposa en l'article 34 de la Llei 4/2021, de 16 d'abril, reguladora de la funció pública valenciana, el personal funcionari que passe a ocupar llocs de treball mitjançant convocatòries de provisió de llocs i procedisca d'una administració o universitat pública diferent, no s'integrarà en els cossos, escales o agrupació professional funcionarial propis d'aquella a la qual accedisca.  
El cessament en l'actual lloc de treball es produirà d'ofici el dia en què es publique la present resolució. La presa de possessió en el nou destí es produirà l'endemà del cessament.  
Contra la present resolució, que posa fi a la via administrativa, es podrà interposar, potestativament, un recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació o bé un recurs contenciós administratiu davant del Jutjat Contenciós Administratiu de València, o davant del jutjat contenciós administratiu de la circumscripció on tinga el demandant el seu domicili, en el termini de dos mesos comptats des de l'endemà de la seua notificació. Tot això de conformitat amb el que s'establix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, i sense perjuí que s'utilitze qualsevol altra via que es considere oportuna.  
  
  
València, 4 de juny de 2024.- El sotssecretari de la Conselleria d'Hisenda, Economia i Administració Pública (p. d. R 12.02.2024; DOGV 9792, 20.02.2024): Carlos Pablo Gracia Calandín.